Idő és kronológia

*Ez az oldal a Dragon Age idővonaláról szól. A többi idővonalra vonatkozó cikkért nézd meg ezt az oldalt: Idővonal (Egyértelműsítő lap)*

Az időszámítás alapjait megtalálhatjátok a kontinensre vonatkozó cikkben de ezen az oldalon láthatjátok az időszámítás részletes működését, több különböző időszámítás összevetését, és az eddig történt (és a karakterek előtt nem rejtett) események kronologikus összefoglalását.

## Naptár

A Káptalan naptára szerint egy thedasi év tizenkét, egyenként harminc napos hónapból áll. Thedas legnagyobb részén öt nagy éves ünnep van: ezek közül négy az egyes évszakok kezdetéhez, egy pedig az új év kezdetéhez kötődik. Ezeken az ünnepeket Annum-nak nevezik. Minden hónapnak két neve van, az egyik a tevinteri név, a másik a köznapi nevük. Noha a Káptalan is ezt használja, alapvetően a rendszer bázisa tevinterben alakult ki, az ősi időkben, és erősen hatott rá a tündék kultúrája.

A tizenkét hónap (a hozzájuk tartozó ünnepekkel):

1. Verimensis/Télmély (Annum: Az Első Nap)
2. Pluitanis/Őrző (Annum: Télűzés)
3. Nubulis/Drakonis
4. Eluviesta/Felhőfogó
5. Molioris/Virágözön (Annum: Nyárnap)
6. Ferventis/Jusztinián (I. Justinia Mennyeiről kapta a nevét)
7. Solis/Vigasz
8. Matrinalis/Augusztus (Annum: Lelkek napja)
9. Parvulis/Királyút
10. Frumentum/Szüretidő
11. Umbralis/Elsőhó (Annum: Satinalia)
12. Cassus/Továbblépés

### Röviden az ünnepekről

#### Első nap

Hagyományosan ez az az ünnep, amikor az emberek meglátogatják a családot, a szomszédokat, nagyon elzárt településeken ilyenkor jártak ki a katonák ellenőrizni, hogy életben vannak a lakosok. Gyakran az egész város ünnepel, a lakosok együtt isznak és táncolnak. Egyes területeken hagyomány ilyenkor csirkét enni.

#### Télűzés

Régi nevén Urthalis: ezt az ünnepet eredetileg Urthemielnek, a szépség Ősi Istenének szentelték, manapság már a Teremtőt dicsőíti. Minrathousban ma is tartanak tornákat ilyenkor, és Nevarrában is látványosan ünneplik. A déli országokban a kereskedelem, a színház, és a házasságok ünnepe.

#### Nyárnap

Régebben nevezték Andoralisnak is, az Ősi Isten Andoral, az egység istenének tiszteletére. Tevinterben ez volt a nyár kezdetének, a boldogságnak, a házasságnak ünnepe. Orlais-ben ilyenkor a felnőtté érett fiatalok fehér ruhát öltenek, és elmennek a helyi Káptalanhoz, ahol a növekvő felelősségükről tanulnak. Orlais-ben az egyik legfontosabb, szent ünnepnek tartják.

#### Lelkek napja

Korábban Funalisnak hívták, és Dumatnak, a Csend Ősi Istenének szentelték... azonban ezt a kapcsolatot az Első Veszedelem óta egész Thedas előszeretettel hagyja figyelmen kívül. A Lelkek Napján az egész kontinensen a halottakra emlékeznek. Egyes északi városokban a lakosok szellemeknek öltöznek, és egy éjszakán át az utcákat járják. A Káptalan ekkor emlékszik meg Andraste áldozatáról is: tüzeket gyújtanak, hogy emlékezzenek a máglyahaláláról, és színdarabokat játszanak, amelyek a mártíromságát örökítik meg.

#### Satinalia

Eredetileg a Káosz Ősi Istenének, Zazikelnek szentelt ünnep - ma már Thedas második holdjához kötik. Talán a legvadabb és látványosabb az ünnepek közül, az emberek ilyenkor maszkokat húznak, és kiválasztják a város bolondját. Máshol nagy lakomákat csapnak, és ajándékokat adnak egymásnak. Antivában különösen nagy kultusza van: itt egy hétig tart az ünnep.

### Egyéb apróságok

* Thedasban ünneplik a születésnapot, de névnap a jelek szerint csak a törpöknél van.
* A hét napjai hagyományosan, a való világ alapján kapták a nevüket.

## Kronológia

Az alábbi idővonal alapja a Káptalan naptára, ami a Thedas cikkben is látható: eszerint a jelenlegi a kilencedik kor, amiben élünk, minden a kilenc kort megelőző esemény az Ősi időkbe tartozott. Egyes időpontok bizonytalanok lesznek, illetve a kronológia csak olyan elemeket tartalmaz, amikről a játékosoknak potenciálisan tudomása lehet a világon belül: az olyan részleteket, amelyekről nem tudhatnak, vagy a jövőben derülnek ki, a játékkal párhuzamosan kerülnek majd fel.

### Az Ősi Idők

* Ismeretlen: Arlathan alapítása
* Ismeretlen: Fen'Harel árulása - az Evanuris eltűnik a fizikai világból
* -3100 környékén: Megérkeznek az első emberi törzsek
* -2850: Az első feljegyzések amik a tündék halandóságára utalnak
* -2800: A Neromének tanulmányozni kezdik a mágiát
* -2415: Az Alamarrik letelepednek későbbi Ferelden területén
* -1815: A Calenhad-tó környéki Alamarri törzsek elszakadnak a népüktől, és megalakítják az Avvarok törzseit
* -1700: A Neromének létrehozzák négy királyságukat
* -1610: Az egyik Neromén királyság, Barindur elpusztul
* -1595: Thalsian felfedezi a vérmágiát
* -1415: A Chasindek elszakadnak az Alamarriktól, és letelepednek a Korcari Vadonban
* -1207: A Neromén királyság egyesül Tevinterrel - létrejön az Impérium alapja
* -1195: Hivatalosan is megalapítják a Tevinter Impériumot - Qarinus egyesül a másik két országgal
* -1170: A törpök fővárosa Kal-Sharokból Orzammarba kerül
* -981: Tevinter háborút indít Arlathan ellen
* -975: Arlathan bukása. A város eltűnik a föld alatt.
* -895: Tevinter elfoglalja szinte teljes észak-Thedast
* -715: Tevinter nagy csapást mér az Alamarrikra. Megépül a tevinteri országút Ostagarig.
* -695: Egy nyugati tartomány leválik az Impériumról. Megalakul Anderfels.
* -692: Meghal Almadrius arkhón. Örökösének egy Planasene mágust, Tidariont tesz meg. Polgárháború tör ki.
* -640: Meghal Tidarion. Örökös nélkül nincs, aki átvegye a helyét, a hatalmi harcok folytatódnak.
* -620: Megalapul Emerius (a későbbi Kirkwall), mint egy rabszolgakereskedelmi és bányászközpont
* -535: Tevinter visszafoglalja Anderfelst
* -410: Egy csapat kossith jelenik meg a Korcari Vadonban, és létrehoznak egy kolóniát
* -395: A tevinteri magiszterek megkísérelnek belépni a Homályba. Megkezdődik az Első Veszedelem.
* -380: A sötétfattyak elfoglalják a Mélyutakat, és elpusztítanak rengeteg Thaigot. Utat találnak a felszínre, és lerohanják Tevintert.
* -355: Harcok robbannak ki az Alamarrik és az Avvarok között. A két csoport vezetője párbajozik, de mindketten meghalnak: az Alamarrik között megalakul a Hamu Harcosainak rendje.
* -305: Megalakul a Szürke Őrök Rendje.
* -255: A törpök felfedezik a gólemek készítésének módját. Shale gólem lesz, Caridin pedig, a Paragon aki felfedezte a módszert, ellentétbe kerül a törp királlyal. Büntetésből szintén gólem testbe zárják.
* -248: Caridin eltűnik, és vele együtt a Semmi Üllője is.
* -213: Maferath születése
* -203: A Néma Síkság Csatája, Dumat Fődémon halála. Véget ér az Első Veszedelem. Andraste születése.
* -195 és -185 között: A sötétfattyakat visszaszorítják a Mélyutakba. A Szürke Őrök megkapják a Besorozás Jogát.
* -187: Andraste hozzámegy Maferath-hoz.
* -186: Andrastét elfogják a tevinteri rabszolgakereskedők. Maferath alkudozik a szabadságáért, és eközben átveszi az uralmat az Alamarri törzsek felett. Andraste hirdetni kezdi a Teremtő Igéjét.
* -186 és -181 között: Isorath, Evrion és Verald születése Maferath és ágyasa, Gilivhan gyermekeiként. Ebris és Vivial születése Maferath és Andraste gyermekeiként.
* -185: Val Royeaux-ban megkezdik a Nagy Katedrális építését.
* -184: Újjáépül Minrathous. A Chasindek elfoglalják Ostagart.
* -180: Maferath és Andraste megkezdik támadásukat Tevinter ellen. Ahol járnak, rabszolgafelkelések kezdődnek. Tevinter déli része összeomlik.
* -171: Shartan rabszolgafelkelést szít, és szövetségre lép Andraste és Maferath seregeivel. Andraste kinevezi Bajnokának.
* -170: Mielőtt Andraste seregei lecsaphatnának Minrathousra, Maferath kiadja őt Hessarian arkhónnak. Andrastét máglyahalálra ítélik: leghűségesebb követői, köztük Shartan megkísérelik megmenteni, de megölik őket. A szenvedésének végül Hessarian vet véget, aki megszánja a nőt, és átszúrja a szívét, hogy ne a tűz végezzen vele. Havard, Maferath egy gyermekkori barátja Fereldenbe viszi Andraste hamvait, miután rádöbben, hogy csodálatos gyógyító erővel bírnak.
* -165: Maferath kezébe kerül Thedas déli része. Ferelden felett maga uralkodik, Orlais, Nevarra és a Szabad Vidék területeit elosztja a fiai között.
* -160: Hessarian arkhón megtér, és nyilvánosságra hozza Maferath árulását. Verald, Maferath egyik fia összeesküvést sző Isorath, a bátyja ellen. Isorath és teljes családja meghal.
* -155: A Cirianék egyesülnek Orlais területén a Nagy Egyesülés során. Verald meghal, Isorath özvegyének keze által. Az özvegy, Jeshavis Orlais első Ciriane uralkodója lesz.
* -140: A tündék megteszik a legendás Nagy Utat Halamshiralba
* -135: Polgárháború Fereldenben, Maferath halála után. Andraste hamvai eltűnnek (átkerülnek a későbbi Szent Hamvak Templomába).
* -130: Andraste tanítványai összeállítják a Fény Énekét
* -125: A Fény Éneke egyre nagyobb népszerűségre tesz szert
* -120: Rivain fellázad, elszakad Tevintertől
* -100: Megalakul az Inkvizíció, amely a teremtő nevében üldözi a lázadó mágusokat és eretnekeket
* -53: Tevinter veszít Temerin csatájában. Lemond a keleti területekről.
* -44: Megalakul a Rivaini Királyság.
* -30: Antiva városállama terjeszkedik, és országgá növi ki magát.
* -25: Emerius fellázad, és elszakad Tevintertől. Innentől Kirkwall a neve.
* -15: A törpök lezárják a Mélyutakat, elvágva magukat Kal-Sharoktól.
* -11: Ahogy Andraste vallása terjed, I. Kordillus Drakon, Orlais királya megtér.
* -3: Drakon egyesíti a szétszabdalt törzseket, és létrehozza az egységes Orlaist - császárrá koronázzák. Megalakul a Káptalan.

### A Mennyei Kora

* 1:01 - I. Justiniát megválasztják Mennyeinek. A mágiát illegálisnak nyilvánítják Thedasban, az erősen felügyelt Körök kivételével.
* 1:05 - Elkezdődik a Második Veszedelem, felébred Zazikel. Hossberg lakóit lemészárolják. Tevinter végleg lemond Anderfelsről, Drakon sereget gyűjt.
* 1:16 - Cumberland csatájában Drakon döntő győzelmet arat
* 1:20 - Megkötik a Nevarrai Egyezményt a Káptalan és az Inkvizíció között. A Templomosok rendjének, és az Igazság Keresőinek megalakulása.
* 1:33 - Drakon felszabadítja Weisshauptot. Orlais átveszi a hatalmat Anderfelsben. Anderfels megtér.
* 1:45 - I. Kordillus Drakon meghal. A fia, II. Kordillus követi a trónon. A Káptalan eljut Antivába, ahol nagy népszerűségre tesz szert.
* 1:65 - Anderfels kinyilvánítja függetlenségét.
* 1:79 - Világra jön Caspar Pentaghast, Nevarra későbbi királya.
* 1:95 - Véget ér a Második Veszedelem a Starkhaveni Csatával. Zazikelt megölik.

### A Dicsőség Kora

* 2:05 - Növekszik a feszültség a tündék és az emberek között az Arbor Vadontól északra.
* 2:09 - A tündék megtámadnak egy települést a Vörös Hágónál. Orlais hadat üzen.
* 2:10 és 20 között: A tündék elfoglalják Montsimmard-t és Val Royeaux felé tartanak. I. Renata Mennyei Szent Hadjáratot hirdet.
* 2:15 - Starkhaven felemelkedése. Fyruss király megkíséreli elfoglalni a Szabad Vidék többi városát.
* 2:20 - A tündéket legyőzik. Halamshiral elesik, a tünde istenek imádatát megtiltják.
* 2:30 - Halamshiral Téli Palotája az orléz nemesség kedvelt ünneplőhelye lesz
* 2:33 - Az antivai városok összefognak Fyruss ellen
* 2:34 - Megépül a Katona-orom erődje
* 2:45 - Tevinter elárulja Fyrusst, Starkhavent elfoglalja az Impérium
* 2:46 - Caspar Pentaghast elfoglalja Nevarra trónját
* 2:80 - Szent Hadjáratot hirdetnek, Starkhaven felszabadul
* 2:83 - Létrejön a Megsemmisítés törvénye, a Káptalan parancsára immár megölhető egy Kör összes mágusa
* 2:99 - Befejeződik a Nagy Katedrális építése Val Royeaux-ban

### A Tornyok Kora

* 3:06 - Caspar Pentaghast halála: 127 évet élt.
* 3:09 - A Megsemmisítés Jogát életrehívják az Antivai Körben. Többszáz mágust végeznek ki.
* 3:10 - Toth Fődémon ébredése. Megkezdődik a Harmadik Veszedelem.
* 3:18 - A sötétfattyak megtámadják a Szabad Vidék városait.
* 3:25 - Vadászvárosnál megütköznek a seregek. Toth fődémon elesik. Véget ér a Harmadik Veszedelem.
* 3:87 - Megtörténik az egyházszakadás. Tevinter saját Mennyeit választ.
* 3:99 - II. Joyous Mennyei halála. Tevinterben ezt ünnepnappá nyilvánítják.

### A Fekete Kor

* 4:00 - Fereldenben megjelennek a vérfarkasok.
* 4:20 - Felfedezik a tündegyökér gyógyító hatását. Azóta is minden gyógyfőzet és kenőcs alapösszetevője.
* 4:40-től 5:10-ig: Újabb Szent Hadjáratokat hirdetnek.
* 4:52 - Val Royaeux-ban kitör a Nagy Forradalom.
* 4:80 és 84 között: Az Orléz Birodalom átkel a Havashát-hegyeken, és megkíséreli elfoglalni Fereldent
* 4:83 - Ferelden nemesei egyesülnek, hogy kiszorítsák az országból az orléz seregeket
* 4:90 - Garahel (feltételezett) születése

### A Felemelkedés Kora

* 5:10 - Orlais visszavonul az utolsó Szent Hadjáratáról. Világra jön Calenhad Theirin.
* 5:11 - Garahel csatlakozik a Szürke Őrökhöz
* 5:12 - Megkezdődik a Negyedik Veszedelem, Andoral ébredésével. Tevinter nem hajlandó segítséget nyújtani, Orlais is alig járul hozzá a harcokhoz.
* 5:20 - Garahel sereget gyűjt, és megtöri Hossberg ostromát.
* 5:21 - A sötétfattyak lerohanják a Szabad Vidéket.
* 5:22 - Garahel összegyűjti Orlais és Anderfels őreit, és szövetségeket köt a Szabad Vidék vezetőivel. Egy közös hadsereg indul a harcba a Szürke Őrök zászlaja alatt.
* 5:24 - Garahel megöli Andoralt, és belehal. Véget ér a Negyedik Veszedelem.
* 5:37 - Tylus Van Markham lesz a Van Markham dinasztia első királya Nevarrában
* 5:38 - Tylus Van Markham Orlais ellen fordul. Több csatát is megnyer, és Nevarra önálló országgá válik.
* 5:42 - Megkoronázzák Calenhad Theirint. Kialakul Ferelden.
* 5:99 - Az antivai Madrigal királynét megölik.

### Az Acél Kora

* 6:15 - A sárkányok szinte kihalnak: főként a Pentaghast család vadászatai miatt
* 6:30 - A qunárik megjelennek Par Vollenen, elfoglalják Tevintertől
* 6:32 - A Qunári Háborúk kezdete, Seheronon és Rivainben
* 6:42 - A qunárik megtámadják Minrathoust, de nem sikerül elfoglalniuk.
* 6:50 - Az Avvarok lerohanják Fereldent.
* 6:52 - Az Avvarokat kiszorítják Fereldenből, de a háború iszonyú éhínséget eredményez, és ellenséges viszonyt a két nép között.
* 6:85 - Tevinter elkezdi visszaszorítani a qunárikat

### A Vihar Kora

* 7:05 - Sophia Dryden elveszít egy trónöröklési konfliktust, és csatlakozik a Szürke Őrökhöz. Őrparancsnok lesz. Arland Theirin vasmarokkal uralkodik, és a nemesek Sophiához fordulnak segítségért. A két fél végül a Katona-oromnál ütközik meg, ahol a Szürke Őrök döntő vereséget szenvednek, és száműzik őket Fereldenből.
* 7:23 - A qunárik visszaszorulnak Rivainre és Seheronra. A Nocen-tenger Csatája a legnagyobb tengeri csata Thedas történelmében.
* 7:25 és 7:85 között: A Káptalan Szent Hadjáratokat indít a qunárik ellen. Tevinter támogatja őket. Orlais ellopja Koslun Könyvét.
* 7:44 - Freyan császár törvényt hoz, miszerint már nők is lehetnek lovagok Orlais-ben. A döntésre Ser Aveline tragédiája sarkallta.
* 7:88 - Calenhad Theirint kinevezik Felkentnek.
* 7:99 - Orlais és a Qun között lezárul a háború.

### Az Áldott Kor

* 8:05 - A qunárik elleni Szent Hadjárat óta orléz kézben lévő Kirkwall fellázad, és kivívja függetlenségét.
* 8:24 - Az Orléz Birodalom újabb támadást indít Ferelden ellen. Fereldenben folytatódik az ellenállás.
* 8:55 - A qunárik megkezdik a támadások második hullámát Tevinter ellen.
* 8:82 - Nevarra támadást indít a Szabad Vidék ellen. Cade Arvale megállítja őket, kinevezik Tantervale Bajnokának.
* 8:99 - Riverdane csatája. Loghain Mac Thir, Maric Theirin zászlaja alatt döntő győzelmet arat az orléz seregek felett.

### A Sárkány Kora

* 9:00 - Maric Theirin és Loghain Mac Thir győzelmet aratnak az orléz hódítók felett. Maric párbajban megöli a trónbitorló Meghren királyt.
* 9:03 - Maric Theirin trónra lép
* 9:12 - A törpök felfedezik, hogy Kal-Sharok még áll a Vadászkürt-hegyek alatt.
* 9:22 - Val Royeaux-ban vérmágusok egy csoportja összeesküvést szervez III. Beatrix Mennyei ellen. Cassandra Pentaghast egy körmágussal, Regalyan D'Marcallal megállítja őket: kinevezik Orlais hősének, és a Mennyei Jobb Kezének.
* 9:30 - Megkezdődik az Ötödik Veszedelem, Ferelden déli részén. Loghain Mac Thir cserben hagyja Cailan Theirin királyt, aki meghal az Ostagari Csatában. A Szürke Őrök szinte teljes fereldeni rendjét lemészárolják, a túlélőket árulónak kiáltják ki.
* 9:30 és 9:31 között: Alistair Theirin és Agnes Cowen megkezdik a sereg gyűjtését az Ötödik Veszedelem ellen.
* 9:31 - Alistair Theirin elfoglalja a trónt, Maric utolsó leszármazottjaként, és megöli Urthemiel Fődémont. Ezzel az Ötödik lett a valahavolt legrövidebb Veszedelem.